**«ԵՐԵՎԱՆԻ ԼԵՈՅԻ ԱՆՎԱՆ Հ․65 ԱՎԱԳ ԴՊՐՈՑ» ՊՈԱԿ**

***ՀԵՐԹԱԿԱՆ ԱՏԵՍՏԱՎՈՐՄԱՆ ԵՆԹԱԿԱ ՈՒՍՈՒՑԻՉՆԵՐԻ ՎԵՐԱՊԱՏՐԱՍՏՄԱՆ ԴԱՍԸՆԹԱՑԻ ՀԵՏԱԶՈՏԱԿԱՆ ԱՇԽԱՏԱՆՔ***

Առարկա - Պատմություն

Մասնակից – Եգանյան Գայանե

Ղեկավար – Սաֆարյան Արմինե

Թեմա – Պատմության ուսուցչի կողմից սովորողների ուսուցման ու դաստիարակության պլանավորումը՝ հանրակրթական պետական և առարկայական չափորոշիչներին համապատասխան

Երևան, 2022թ․

Բովանդակություն

Ներածություն․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․3

Առարկայի հայեցակարգը․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․4

Ուսուցման նպատակն՝ ըստ կրթական աստիճանների․․․․․․․․․․․․․․․․․․․․․․․․5

Առարկայի ընդհանուր բնութագիրը․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․7

Ուսումնառության ակնկալվող վերջնարդյունքները․․․․․․․․․․․․․․․․․․․․․․․․․․․․8

Ա․ Հանրակրթական հիմնական ծրագրի վերջնարդյունքները․․․․․․․․․․․․․․․8

Բ․Հանրակրթական միջնակարգ ծրագրի վերջնարդյունքները․․․․․․․․․․․․․․․9

Առարկայի բովանդակության կառուցման հիմնական սկզբունքները․․․․11

Ուսումնական գործընթացի ուսումնամեթոդական և նյութատեխնիկական աջակցության նկարագրությունը․․․․․․․․․․․․․․․․․․․․․․12

Ուսումնառության ակնկալվող վերջնարդյունքի գնահատումը․․․․․․․․․․․․․13

Եզրակացության․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․15

Օգտագործված գրականության ցանկ․․․․․․․․․․․․․․․․․․․․․․․․․․․․․․․․․․․․․․․․․․․․․․16

**Ներածություն**

Արդի պայմաններում վերանայվել են հիմնական դպրոցում «Պատմության» դասավանդման նպատակներն ու խնդիրները՝ հիմք ընդունելով ՀՀ Կրթության մասին, Հանրակրթության մասին օրենքներ, հանրակրթության պետական նոր չափորոշիչն ու ծրագիրը։ Վերանայվել են հայագիտական առարկների դրվածքը, բովանդակային հարցերը։

Պատմական ժառանգությունը և փորձը ծառայում են աճող սերնդի բարոյական և մշակութային կատարելագործմանը, հասարակության մեջ տեղը գտնելուն, պատմական արմատները ճանաչելուն և պատմական հիշողությունը ձևավորելուն։ Պատմական կրթության հիմքում դրվել են ազգային առանձնահատուկ նպատակները, որոնք բխում են Հայաստանի, հայ ժողովրդի պատմական փորձից, ներկա իրավիճակից և զարգացման հեռանկարներից։ Միաժամանակ հաշվի են առնվել համաշխարհային արժեքները և արդի աշխարհի զարգացման միտումները։

Կրթության որակի բարելավման խնդրի հաջող իրագործումը մեծապես կախված է ուսուցչից։ Անհրաժեշտ է բազմակողմանի օժանդակություն ցույց տալ նրան և ապահովել համակարգային փոփոխությունների վերաբերյալ ամբողջական տեղեկատվություն։ Մեծ նշանակություն ունի նաև ուսուցիչների աշխարհայացքային մոտեցումների հստակեցումը, նախորդ շրջանից մնացած գաղափարական կարծրատիպերից ազատումը և նորանկախ Հայաստանի ազգային-պետական շահերի տեսանկյունից համապատասխան մտածելակերպի ու գործելակերպի որդեգրումը։ Ցանկացած հասարակարգում պատմության ուսուցիչը եղել և մնում է գաղափարական ճակատի ձևավորողը և գլխավոր ներկայացուցիչը։ Ահա թե ինչու կարևոր է, որ պատմական ուսուցիչները հիմնավորապես յուրացնեն իրենց առջև դրվող մասանագիտական, բովանդակային և կազմակերպչական մոտեցումներն ու պահանջները հանրակրթական դպրոցում։ [1]

**ԱՌԱՐԿԱՅԻ ՀԱՅԵՑԱԿԱՐԳ**

Հայոց անկախ պետականության վերականգնումը շրջադարձային նշանակություն ունեցավ ազգային կրթական համակարգի ձևավորման և զարգացման առումով: Անհրաժեշտություն առաջացավ հանրակրթական դպրոցում ամրագրել հայագիտական առարկաների տեղն ու դերը, դրանց ուսումնական և դաստիարակչական ընդգրկվածության և բովանդակային հարցերը: Այս համատեքստում առանձնակի նշանակություն ուներ Հայոց պատմության նոր ծրագրերի, դասագրքերի ստեղծումը, քանզի հայոց լեզվի և հայ գրականության հետ միասին Հայոց պատմությունը հանդիսանում է հայագիտական առարկաների առանցքային հենքը, ինչպես նաև հանրակրթության բովանդակության առաջնային բաղադրիչներից մեկը: Այս առաջնահերթություններով պայմանավորված մշակվել է Հայոց պատմության չափորոշիչը: Յուրաքանչյուր ժողովրդի պատմություն` նրա անցած ուղին է, նրա կենսագրությունն ու հիշողությունը, դարերի հոլովույթում նրա կերտած հոգևոր և նյութական արժեքների ամբողջությունը: Բնականաբար նման առանձնահատուկ նշանակություն ունի սեփական պատմությունը նաև հայ ժողովրդի համար: Հայոց պատմության իմացության միջոցով է հիմնականում ձևավորվում հայի ազգային ինքնագիտակցությունն ու մտածողությունը, նրա միջոցով է աճող սերունդը հաղորդակցվում իր ժողովրդի անցյալին, պատմամշակութային ժառանգությանը: Միաժամանակ, սեփական պատմության իմացությունը հնարավորություն է տալիս իրականացնելու ազգային նպատակները, պահպանելու և ապահովելու հայի, որպես տեսակի, շարունակականությունը: Հայոց պատմությունը բովանդակում է նաև դաստիարակչական վիթխարի ներուժ` աճող սերնդի համար հանդիսանալով հայրենասիրության, անձնուրաց պայքարի և ազգային արժանապատվության ապացույցների անսպառ աղբյուր: Հայաստանը հին ժամանակներից սկսած եղել է եվրոպական և արևելյան քաղաքակրթությունների շփման, փոխհաղորդակցության և փոխազդեցության կենտրոնում: Շփվելով տարբեր մշակույթների հետ, կրելով նրանց որոշակի ազդեցությունը, հայ ժողովուրդը, սակայն, պահպանել ու զարգացրել է ինքնատիպ քաղաքակրթություն, որի շնորհիվ հասել է մարդկության պատմության նորագույն փուլին և շարունակում է իր պատմական ընթացքը: Հայոց պատմության յուրահատուկ գծերից է ազատության և անկախության պահպանման կամ վերականգնման համար մղված դարավոր պայքարը: Ահա թե ինչու առարկայի բովանդակության մեջ մեծ տեղ են զբաղեցնում Հայոց պատմության հերոսական էջերը, 4 ազգային-ազատագրական պայքարի նախորդ և նորագույն փուլերը [1]: Անտարակույս, Հայաստանի՝ Հայոց հայրենիքի ազատագրության համար պայքարը մեր ժողովրդի պատմության մշտական ուղեկիցն է, նրա գոյության ձևերից մեկը: Հայոց պատմության իմացությունը հնարավորություն կտա Հայաստանի Հանրապետության ապագա քաղաքացիներին ուսումնառության ընթացքում ձեռք բերած գիտելիքներն ու ճանաչողական հմտությունները, հայկական քաղաքակրթության դարավոր ավանդույթները, փորձը և անցյալի դասերը լավագույնս ծառայեցնել ազատության ու բարգավաճման ուղին բռնած Հայաստանի անկախ պետությանը, պատկերացում կազմել համաշխարհային պատմության մեջ Հայաստանի և հայ ժողովրդի զբաղեցրած տեղի ու դերի մասին: Զինվելով պատմաքաղաքական փորձով և լավատեսությամբ` այսօրվա սովորողները շարունակելու են կերտել ու զարգացնել հայրենիքի հարատևման և ծաղկման ամուր հիմքերը:

**Ուսուցման նպատակն՝ըստ կրթական աստիճանների**

Առարկայի նպատակը հայկական քաղաքակրթության վերաբերյալ պատմական համակարգված գիտելիքի ձևավորումն է։ Առարկան նպաստում է պետականակիր գիտակցություն, ազգային ինքնագիտակցություն և դիմագիծ ունեցող, սեփական ժողովրդի ու պետության դերակատարումը պատմության խորապատկերում գիտակցող քաղաքացու զարգացմանը, ազգային և համամարդկային արժեհամակարգը կրող պատասխանատու քաղաքացու ձևավորմանը։

Հիմնական դպրոցում առարկայի ուսուցման նպատակն է՝

* Հետազոտել հայկական քաղաքակրթության ձևավորման և զարգացման ընթացքը, ձեռքբերումներն ու բացթողումները։
* Համադրել և հակադրել պատմական իրադարձությունները, երևույթները, փաստերը, դրանց փոխկապակցվածությունն ու պատճառահետևանքային կապերը։
* Ցույց տալ հայ ժողովրդի պատմամշակութային ժառանգությունը համաշխարհային քաղաքակրթության մեջ։
* Զարգացնել քննադատական մտածողությունը, հետազոտեու, աղբյուրների հետ աշխատելու, հաղորդակցվելու, վերլուծելու, գնահատելու, հարցադրումներ կատարելու, լսելու, քննարկելու, բանավիճելու, սեփական տեսակետներն ու դիրքորոշումները հիմնավորելու, որոշումներ կայացնելու կարողություններն ու հմտությունները։
* Ցույց տալ սերունդների կապը պատմության մեջ։
* Մեկնաբանել մարդկության պատմության ընթացքում տեղ գտած փոփոխությունները։
* Վերլուծել պատմական գործընթացներում մարդու և շրջակա միջավայրի փոխազդեցությունը։
* Ծանոթանալ մշակությանին բազմազանությանը։
* Հասկանալ անհատի, հասարակության և միջավայրի փոխազդեցության փոխկապակցվածությունը։
* Ձևավորել պատմական մտածողություն։
* Գործել որպես պատասխանատու քաղաքացի։

Միջնակարգ (ավագ) դպրոցում առարկայի ուսուցման նպատակն է՝

* Տարանջատել հայոց պատմության առանցքային շրջափուլերը, որոնք ազդեցություն են ունեցել հայող պատմության զարգացման ուղիների վրա։
* Վերլուծել պատմական զարգացումների խորքային պատճառները։
* Բացահայտել պատմական գորխընթացների պատճառահետևանքային կապերը, առօրեական կյանքի առանձնահատկությունները։
* Վերլուծել տնտեսական համակարգերի առանձնահատկություններըմ դրանց արտացոլումը հասարակական-քաղաքական զարգացումների վրա։
* Հետազոտել հայ իրականության մեջ ընկերային կյանքի առանձնահատկությունները, ներկայացնել դրանք համաշխարհային զարգացումների համատեքստում։
* Ըմբռնել պետական կառավարման համակարգի և հայ հասարակական-քաղաքական մտքի փոխակերպումները։
* Վերլուծել Հայոց պատմության առանցքային խնդիրների պատճառահետևանքային կապերը, մատնանշել լուծման հնարավոր տարբերակները։
* Ձևավորել վերաբերմունք՝ ուղղված սեփական պետության, մշակույթի, պատմության և ապագայի տեսլականին։

**ԱՌԱՐԿԱՅԻ ԸՆԴՀԱՆՈՒՐ ԲՆՈՒԹԱԳԻՐԸ**

Յուրաքանչյուր ժողովրդի պատմություն նրա անցած ուղին է, կենսագրությունն ու հիշողությունը, դարերի հոլովույթում նրա կերտած հոգևոր ր նյութական արժեքների ամբողջությունը։ Այն քաղաքացու, հասարակության և պետության ապագա գործուներության հիմքն է։ Յուրաքանչյուր ժողովրդի պատմություն ունի իր յուրահատուկ դերակատարումը համաշխարհային քաղաքակրթության պատմության հոլովույթում։ Դրանով է կանխորոշվում անձի, քաղաքացու և պետության դերակատարումը համաշխարհային գորխընթացներում։

Բնագավառի իմացության միջոցով է ձևավորվում ինքնագիտակցություն ու մտածողություն, պատասխանատու և սեփական տեսակետ ու դիրքորոշում ունեցող, կշռադատված որոշումներ կայացնող անձ ու քաղաքացի։

Դասընթացները նպաստում են իր ինքնությունն ու քաղաքակրթությունների արժեհամակաարգերը ճանաչող անհատի ձևավորմանը, որն էլ միտված կլինի իր գործունեությամբ նպաստելու հայ և համաշխարհային հասարակության զարգացմանն ու վերափոխմանը՝ այն սկսելով իր անձից և իր սոցիալական ու բնական միջավայրից։ Ուսումնասիրելու է աշխարհն ու տարբեր քաղաքակրթություններից ստացած ժառանգությունն ու դրանց ազդեցությունը մեր օրերի վրա։

Պատմություն առարկայի շնորհիվ է սովորողը տեղեկանում իր նախնիների անցած պատմական ուղուն։ Բնագավառը ներառում է հիմնական դպրոցի V-XII դասարաններում ուսումնասիրվող․«Իմ հայրենիքը»՝ V դասարան, «Իմ հայրենիքն ու աշխարհը»՝ VI դասարան, «Հայոց պատմություն»՝ VII-XII դասարաններ առարկաները։ V դասարանի «Իմ հայրենիքը» առարկան ընդգրկում է հայ ժողովրդի ծագումնաբանույթյունը, մեծ ու փոքր հայրենիքի մասին ընկալումները՝ զուգորդելով հենց իր բնակատեղի ապրելատեղի քարտեզը գծելով, այնուհետև ճանաչելով իր հայրենիքը ՝ ամբողջության մեջ և աշխարհի հետ հարաբերության մեջ՝ ազգային կենցաղը, խոհանոցը, մշակույքը, էպոսը, առասպելներն ու ավանդապատումները, պատմական կարևոր իրադարձությունները, դեմքերն ուսումնասիրելով։ VI դասարանի «Իմ հայրենիքն ու աշխարհը» առարկան ընդգրկում է քաղաքակրությունների պատմության հնագույն շրջանը՝ ներառելով քաղաքական, տնտեսական, մշակութային և սոցիալական պատմությունը։ VII-IX դասարանների «Հայոց պատմություն» առարկայի ծրագիրն ընդգրկում է Հայաստանի և հայ ժողովրդի Ք․Ծ․Ա․ III հազարամյակից առաջ մինչև մեր օրերն ընկած ժամանակահատվածի պատմությունը։ Դասընթացի ուսումնառությունը կառուցված է հետևյալ սկզբունքով․ծագումնաբանությունից ու առաասպելներից մինչև էպիկական պատումներ, այնուհետև իրական պատմական կերպարներ, իրադարձություններ ու պատմություն։

**Ուսումնառության ակնկալվող վերջնարդյունքները**

*Ա․ Հանրակրթական հիմնական ծրագրի վերջնարդյունքները։*

* Հետազոտի հայկական քաղաքակրթության ձևավորման և զարգացման ընթացքը, ձեռքբերումներին ու բացթողումները
* հասկանա պատմական իրադարձությունները, երևույթները, փաստերը, դրանց փոխկապակցվածությունն ու պատճառահետևանքային կապերը
* ցույց տա հայ ժողովրդի պատմամշակութային ժառանգությունը համաշխարհային քաղաքակրթության մեջ
* Զարգացնի քննադատական մտածողությունը, հետազոտելու, աղբյուրների հետ աշխատելու, հաղորդակցվելու, վերլուծելու, գնահատելու, հարցադրումներ կատարելու, լսելու, քննարկելու, բանավիճելու, սեփական տեսակետներն ու դիրքորոշումնեևը հիմնավորելու, որոշումներ կայացնելու կարողություններն ու հմտությունները։
* ցույց տալ սերունդների կապը պատմության մեջ,
* Ծանոթանա մարդկության պատմության ընթացքում տեղ գտած փոփոխություններին Հասկանա դրանց իրականցման գործում մարդու և շրջակա միջավայրի փոխազդեցությունը
* Գնահատի գլոբալ փոխազդեցությունների համատեքստում ինստիտուցիոնալ կառույցների ձևավորումը
* Վերլուծի գլոբալ փոխազդեցությունների դաշտում ընթացող գործընթացները Ծանոթանա մշակութային բազմազանությանը
* Հասկանա անհատ, հասարակություն և միջավայրի փոխազդեցություն փոխկապվածությունը:
* Գործի որպես պատասխանատու քաղաքացի

*Բ․Հանրակրթական միջնակարգ ծրագրի վերջնարդյունքները։*

* Տարանջատի հայոց պատմության առանցքային հայեցակարգային շրջափուլերը, որոնք ազդեցություն են ունեցել հայոց պատմության զարգացման ուղղությունների վրա:
* Վերլուծի պատմական զարգացումների խորքային պատճառները
* Բացահայտի պատմական գործընթացների պատճառա-հետևանքային կապերը, առօրեական կյանքի առանձնահատկությունները,
* Իմանա տնտեսական համակարգերի առնձնահատկությունները, դրանց արտացոլումը հասարակական-քաղաքական զարգացումների վրա
* Ձեռք բերի գիտելիք մշակութային, հայ իրականության մեջ ընկերային կյանքի առանձնահատկությունների վերաբերյալ, ներկայացնի դա համաշխարհային զարգացումների համատեքստում
* Ըմբռնի պետական կառավարման համակարգի փոխակերպումները հայ հասարակական քաղաքական մտքի մոտ
* Վերլուծի Հայոց պատմության առանցքային խնդիրների պատճառահետևանքային կապերը, մատնանշի լուծման հնարավոր տարբերակները
* Ձևավորի վերաբերմունք սեփական պետության, մշակույթի, պատմության և ապագայի տեսլականի վերաբերմունք
* ճանաչի մարդկության պատմության կարևորագույն իրադարձությունների, երևույթների, գործընթացների, գաղափարների, հասկացությունների վերաբերյալ՝ ըստ հասարակական գործունեության բոլոր հիմնական ուղղությունների:
* Զարգացնի պատմության ուսումնասիրության համար անհրաժեշտ կարողություններն ու հմտությունները, որոնք կկիրառվեն պատմությունից գիտելիքների ինքնուրույն ձեռքբերման նպատակով:
* Նպաստի անհրաժեշտ սոցիալական հմտություններով ու կարողություններով օժտված անձի ձևավորմանն ու կայացմանը, որը գիտակցում է հիմնարար հոգևոր արժեքների առաջնայնությունը և ձգտում սեփական կրթական մակարդակի բարձրացմանը:
* Զարգացնի պատմական ու տրամաբանական մտածողությունը, պատճառահետևանքային կապեր գտնի պատմական գործընթացներում, պատմական ու հասարակական տարբեր իրադարձությունների, երևույթների միջև, հասկանա ու մեկնաբանի տարբեր երկրների ու ժողովուրդների զարգացման ընթացքը, բնույթը, օրինաչափություններն ու առանձնահատկությունները, դրանք պայմանավորող գործոնները:

Գնահատի և արժևորի համաշխարհային քաղաքակրթական ձեռքբերումները, հայ ժողովրդի ներդրումը համաշխարհային քաղաքակրթության անդաստանում: [4]

**Առարկայի բովանդակության կառուցման հիմնական սկզբունքները**

Դասընթացի ծրագիրը կազմված է գիտամանկավարժական հիմնարար սկզբունքների` նյութի մատչելիություն, տարիքային համապատասխանություն, գիտամեթոդական բազմազանություն, պահանջներին համապատասխան։ 5 «Հայոց պատմություն» առարկայի բովանդակությունը համապատասխանում է.

* գիտության, տեխնոլոգիայի և մշակույթի ժամանակակից նվաճումներն օգտագործելով վեր հանել հայ ժողովրդի պատմական անցյալը և դրա դերակատարումը համաշխարհային պատմության մեջ:
* զարգացնել սովորողի մոտ ազգային-պետական արժեքային համակարգը, ձևավորել պետականակիր արժեհամակարգ ունեցող քաղաքացու
* ձևավորել հարատև ուսումնառող քաղաքացու և անձի, ով կկարողանա անդադար փոփոխվող արդի աշխարհում ինքնահաստատվել
* սովորողը վեր է հանելու այն խնդիրները, որի հետ առնչվում է առօրյայում և հիմնվելով ձեռք բերված ուսումնական փորձառության վրա գտնել լուծման նորարար եղանակներ:
* Դասընթացը կամակերպվի մի շարք այլ գիտակարգերի ի մասնավորինս հասարակագիտական առարկաների հետ սերտ համագործակցության շրջանակներում:

Ծրագիրը կառուցվել է հետևյալ չորս հիմնական հասկացությունների շուրջ.

1. Պետություն, 2. Ինքնություն, 3. Մշակույթ, 4. Համակեցություն:

Հայոց պատմությանը ուսուսմնասիրվում է հետևյալ 16 ենթահասկացությունների միջոցով. «Կառավարում», «Զարգացում», «Փոփոխություն», «Համակարգ», «Անհատ», «Պայքար», «Պատճառ-հետևանք», «Հեռանկար», «Քաղաքակրթություն», «Հավատ», «Նորարարություն», «Ձև», «Ժամանակ, տեղ, տարածություն», «Հարաբերություններ», «Փոխկապակցվածություն», «Համագործակցություն»: [5]

**Ուսումնական գործընթացի ուսումնամեթոդական և նյութատեխնիկական աջակցության նկարագրությունը**

Ուսուցման արդյունավետության բարձրացման նպատակով առաջարկում ենք կիրառել այնպիսի տեխնոլոգիաներ և մեթոդներ, որոնք կապահովեն յուրաքանչյուր սովորողի ակտիվ ընդգրկվածությունը ուսուցման գործընթացում։

Դասավանդման մոտեցումներ․

Պատմություն առարկայի ուսումնառության հիմքում դրված են հետևյալ մոտեցումները․

1․ Հասկացությունների վրա հիմնված ուսումնառություն (հասկացություններն առարկայի հիմքում ընկած մեծ գաղափարներ են, որոնք ժամանակի, տարածության և մշակության սահմանափակումներ չունեն)։

2․ Հմտություններ․

* Սովորողի մոտ ուսումնական հմտությունների զարգացում, քննադատական վերլուծական, հետազոտական, ստեղծագործական մխատողություն
* Հաղորդակցական-համագործակցային հմտությունների զարգացում
* Ինքնակազմակերպման հմտություն

3․ Ինքնուրույն հետազոտության վրա հիմնված ուսումնառություն։

4․ Տարբերակված ուսումնառություն։

5․ Իրական կյանքին առընչվող և խնդրահարույց հարցերի հետազոտման վրա հիմնված ուսումնառություն։

**Ուսումնառության ակնկալվող վերջնարդյունքի գնահատումը**

**Հայտորոշիչ (**ախտորոշիչ**)** գնահատումը նախնական գնահատումն է , որի նպատակն է պարզել սովորողների նախնական գիտելիքները, կարողությունները կամ հմտությունները՝ նախքան դասավանդումը։

**Ուսուցանող գնահատումը** հաճախ կոչվում է նաև ձևավորող գնահատում կամ գնահատում ուսումնառության համար։ Այսպիսի գնահատումն ուղղված է սովորողների ուսումնառության բարելավմանը։ Այն հնարավորություն է տալիս ուսումնառության ընթացքում բացահայտելու սովորողի թույլ և ուժեղ կողմերը, սովորողներին ուղղորդելու և դասավանդման հետագա ընթացքոը պլանավորելու համար։

**Ուսումնառության գնահատումը** հաճախ կոչվում է ամփոփիչ գնահատում։ Դրա նպատակն է ձեռք բերել ապացույցներ և տվյալներ, որոնք ցույց են տալիս ուսումնառության արդյունավետությունը։ Սովորաբար ամփոփիչ գնահատումն իրականացվում է ժամկետի (քառորդ, կիսամյակ) կամ թեմատիկ միավորի վերջում։ Տարեվերջյան քննությունները նույնպես ամփոփիչ գնահատման օրինակներ են։ Դրանք սովորաբար արվում են պաշտոնական գրանցման համար և հաշվետվական նպատակն ունեն։

**Ձևավորող (ուսուցանող) և ամփոփիչ** գնահատումն իրականցվում է նախապես հրապարակված չափանիշների և սանդղակների համաձայն։

Ստուգումն ու գնահատումը նախատեսվում է իրականանել տարբեր բնույթի և տիպի առաջադրանքներով։ Առարկայի ուսումնառության համար կարևորում ենք․

1․ Գիտելիքի

2․ Հետազոտական մոտեցումների

3․ Հաղորդակցական հմտությունների

4․Մտածողության ձևերի գնահատումը։

**Գնահատականի բաղադրիչները**

Հիմնական դպրոցում «Պատմություն» առարկայի գնահատականի 40%-ը պետ ք է կազմի հիմնական գաղափարների իմացությունը և ըմբռնումը, 30%-ը՝ հմտությունների զարգացման մասնաբաժինը, 20%-ը՝ արժեհամակարգը, իսկ 10%-ը՝ իրական կյանքի հետ առընչվող առաջադրանքների ու հետազոտությունների պլանավորումն ու իրականացումը։

Ավագ դպրոցում «Պատմություն» առարկայի գնահատականի 30%-ը պետք է կազմի հիմնական գաղափարների իմացությունը և ըմբռնումը, 40%-ը՝ հմտությունների զարգացման մասնաբածինը, 20%-ը՝ արժեհամակարգը, իսկ 10%-ը՝ իրական կյանքի հետ առընչվող առաջադրանքների ու հետազոտությունների պլանավորումն ու իրականացումը։

**Եզրակացություն**

Հանրակրթական պետական նոր չափորոշիչը սահմանում է պետության անկնկալիքը և պահանջը դպրոցից՝ հանրակրթական բոլոր աստիճանների սովորղներից և շրջանավարտներից։

Ամենակարևոր փոփոխությունը հայեցակարգային է, քանի որ նոր չափորոշիչը հիմնվում է սովորողի հմտությունների, կարողությունների վրա։ Հավասարապես շեշտադրվում են սովորողի գիտելիքը, հմտությունը, դիրքորոշումը և արժեքային համակարգը։

Այս չափորոշիչով

* Առաջին պլան է մղվում սովորողների կարողությունների ձևավորումը
* Այս ձևավորումը նպաստելու է հանրակրթության բովանդակությանը
* Նոր միայն հետևելու են առարկայական ծրագրերը, գնահատման մեթոդաբանության մշակումը և դասագրքերի ստեղծումը։

*Հետևություն։* Այս չափորոշիչը ավելի ճկուն է և չափավոր ազատություն է տալիս, այլ հարց է, թե որքանով ապագայում կիրառելիություն կունենա։

**Օգտագործված գրականության ցանկ**

1․ Հայոց պատմություն, 6-9րդ դասարաններ։ Ուսուցչի ձեռնարկ, Ա․ Սարգսյան, Ա․ Մալոյան, Երևան 2013

2․ Կրթության մասին ՀՀ օրենք

3․ Հանրակրթության մասին ՀՀ օրենք

4․ Հանրակրթության պետական չափորոշիչ (նախագիծ) Երևան, 2023

5. Հայոց պատմություն, հիմնական դպրոցի առարկայական չափորոշիչ և ծրագիր (նախագիծ) Երևան, 2023

6․ Հայագիտություն բնագավառի փորձնականա չափորոշիչ և ծրագիր (5-12րդ դասարաններ), 2021-2022թթ